text: Флорината остава в ареста, обвинен е в склоняване към проституция - DC news
  Флорината остава в ареста, обвинен е в склоняване към проституция
  Районният съд в Несебър му наложи най-тежката мярка за неотклонение
  50-годишният пловдивчанин Димо Петров – Флорината остава в ареста за постоянно, след като Районният съд в Несебър му наложи най-тежката мярка за неотклонение "задържане под стража". Това съобщиха от пресцентъра на Апелативна прокуратура – Бургас.
  Петров, който бе задържан зрелищно в Слънчев бряг по-миналата нощ, е обвинен в склоняване към проституция.
  Пловдивски сводник проснат унизително на тротоара в Слънчев бряг (ВИДЕО)
  Срещу него е повдигнато обвинение за това, че на неустановени дати през летния сезон на 2019 г. в еротичен клуб, разположен в к.к. Слънчев бряг, чрез обещаване на облаги, приел шест момичета, с цел да бъдат използвани за развратни действия – проституция – престъпление по чл.159а, ал.2, т.6, вр. ал.1 от НК.
  Според прокурора, налице е обосновано предположение за това, че Димо Петров е извършил престъплението, в което е обвинен. Представителят на държавното обвинение е категоричен, че пловдивчанинът може да се укрие или да извърши ново престъпление.